Vähä-Vesanka

Vähä-Vesanka  tai myös Vähä-Vesankajärvi Eloranta & Perämäki 2015, s. 3. on Keski-Suomessa Jyväskylässä Vesangan kylässä sijaitseva järvi.

 Maantietoa 
Järven pinta-ala on 102 hehtaaria eli 1,0 neliökilometriä, se on 2,4 kilometriä pitkä ja 750 metriä leveä. Ympäröivä asutus on pääosin Vesankaan kuuluvaa haja-asutusta Kettulanmäen asuinalueen jäädessä kauemmaksi rannasta. Itäpuolella on myös jonkin verran peltomaata, joka ylettyy rannalle pohjoisessa. Valtatiehen 18 kuuluva pengersilta kulkee järven pohjoisimman pohjukan ylitse. Lounaisosassa on yksi saari, jonka pinta-ala on 0,02 hehtaaria. Järvi on luodattu ja siitä on julkaistu syvyyskartat. Järven tilavuudeksi on saatu 2,4 miljoonaa kuutiometriä eli 0,0024 kuutiokilometriä. Sen keskisyvyys on 2,4 metriä ja suurin syvyys on 15,7 metriä. Syvimmät kohdat sijaitsevat järven keskiosassa sekä Vesalan leirikeskuksen pohjoispuolisessa lahdessa. Sen rantaviivan pituus on 10,5 kilometriä.

 Vesistösuhteet 
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Vesankajärven valuma-alueeseen (14.286) se kuuluu. Se on Vesankajärven valuma-alueen alin järvi. Järven vedenpinnan korkeus on 145,5 metriä mpy., joka on sama kuin sen yläpuolisen Vesankajärven korkeus. Vähä-Vesangan ja Vesankajärven välistä allasta kutsutaan Väli-Vesangaksi. Eteläpäähän Saukkolanlahteen laskee myös oja Härkökorvesta. Vähä-Vesangan oma laskujoki on Myllyjoki, joka alkaa järven länsiosasta Nuottanientä vastapäätä ja laskee Kotaseen. Pudotusta järvien välillä on noin neljä metriä.

Järven korkeutta säännöstellään Myllyjoessa olevalla padolla, jotta sen vedenpinnan taso pysyisi suunnilleen samanlaisena ympäri vuoden.Eloranta & Perämäki 2015, s. 19.

 Lähteet 

 Viitteet 

Luokka:Vesankajärven valuma-alue
Luokka:Botin luomat artikkelit
Luokka:Jyväskylän järvet
Luokka:Vesanka
Luokka:Korkeusjärjestelmän muutoskohde